**Преброяване на земеделските стопанства в Република България през 2020 г.**

|  |
| --- |
| **Контакт** |
| **Организация** | Министерство на земеделието |
| **Отдел** | Агростатистика |
| **Лице за контакт** | Радомира Брусева |
| **Длъжност** | Държавен експерт |
| **Адрес** | Бул. „Христо Ботев“ № 55, София  |
| **Електронна поща** | RBruseva@mzh.government.bg |
| **Телефон** | +359 2 985 11 848 |
| **Факс** | **-** |
| **Актуализиране на метаданните** |
| **Дата на потвърждаване** | 20 декември 2022 г. |
| **Дата на публикуване** | 23 март 2023 г. |
| **Дата на последно актуализиране** | 20 декември 2022 г. |
| **Статистическо представяне** |
| **Описание на данните** | Данните описват структурата на земеделските стопанства, предоставяйки обща характеристика на стопанствата и техните стопани и информация за земята им, селскостопанските животни и работната сила. Данните също така описват производствените методи и агроекологичните аспекти, които разглеждат въздействието на селското стопанство върху околната среда. Данните проследяват промените в селскостопанския сектор и осигуряват основа за вземане на решения в Общата селскостопанска политика (ОСП) и други политики на Европейския съюз.  |
| **Използвани класификации** | Класификация на териториалните единици за статистически цели в България (NUTS).Наборите от данни са организирани в съответствие с Регламент (ЕС) 2018/1091 и имат нова структура, състояща се от основни структурни данни и няколко модула. Регламентът обхваща събирането на данни през 2020 г. (преброяване на земеделските стопанства), 2023 и 2026 г. Данните са възможно най-сравними и съгласувани с другите европейски държави. Приложение I към Регламент за изпълнение (ЕС) 2018/1874 на Комисията съдържа описание на променливите, използвани за основните структурни данни и за разширяването на рамката, в съответствие с приложение III към Регламент (ЕС) 2018/1091 |
| **Обхват** | Обект на наблюдението са земеделски стопанства, извършващи селскостопански дейности и отговарящи на минималните изисквания за покритие (прагове), посочени в Приложение № 2 към Закона за преброяване на земеделските стопанства в Република България през 2020 г. |
| **Понятия и дефиниции** | Списъкът на основните променливи е определен в приложение III към Регламент (ЕС) 2018/1091 .Описанията на основните променливи, както и списъците и описанията на променливите за модулите, събрани през 2020 г., са определени в Регламент за изпълнение (ЕС) 2018/1874 на Комисията.Следните групи променливи се събират през 2020 г.:• за основни структурни данни: местоположение на стопанството, правосубектност на стопанството, управител, вид на владение на използваната земеделска площ, променливи на земята, биологично земеделие, напояване на открити площи, променливи на селскостопанските животни, методи на биологично производство, вкл. прилагани при животновъдството;• за модул "Работна сила и други доходоносни дейности": управление на стопанство, семейна работна сила, несемейна работна сила, други доходоносни дейности, пряко и несвързани пряко със земеделското стопанство;• за модул "Развитие на селските райони": подпомагане, получавано от земеделските стопанства чрез различни мерки за развитие на селските райони;• за модула "Модул за сгради за животни и управление на оборския тор" : места за животни, използване на хранителни вещества и оборски тор в стопанствата, техники за прилагане на оборски тор, съоръжения за оборски тор."Земеделско стопанство" означава отделна единица, както технически, така и икономически, която има едно управление и която извършва икономически дейности в селското стопанство в съответствие с Регламент (ЕО) № 1893/2006, принадлежащи към групи:- A.01.1: Отглеждане на едногодишни култури- A.01.2: Отглеждане на многогодишни насаждения- A.01.3: Дейности на разсадници- A.01.4: Животновъдство- A.01.5: Комбинирано растениевъдно-животновъдно стопанство или- "Поддържането на земеделска земя в добро земеделско и екологично състояние" от група A.01.6 в рамките на икономическата територия на Съюза, като негова основна или второстепенна дейност.По отношение на дейностите от клас А.01.49 са включени само дейностите „Отглеждане и развъждане на полуодомашнени или други живи животни” (с изключение на отглеждане на насекоми) и „Пчеларство и производство на мед и пчелен восък”. |
| **Статистическа единица** | Статистическата единица е земеделското стопанство. |
| **Статистическа съвкупност** | Обект на наблюдението са всички земеделски стопанства на територията на България, отговарящи на определените прагове. В наблюдението са включени и стопанства с по-ниски прагове от посочените в Регламент (ЕС) 2018/1091 (разширена рамка).  |
| **Географски обхват (територия)** | За територията на Република БългарияЗа определяне на местоположението на стопанствата е избран смесен подход. Критерии за определяне на местоположението на стопанствата: Ако стопанството разполага със селскостопанска сграда (животновъдна сграда, зърнохранилища, машини и др.), местоположението на стопанството се определя от:1. Разположението на основната селскостопанска сграда;Ако стопанството не разполага със селскостопанска сграда, местоположението на стопанството се определя от:2. Местоположението на по-голямата част от площта на стопанството;3. Местоположението на най-важния парцел, избран по физически размер;4. Местоположението на най-важния парцел, избран по икономически размер (обработваема земя, трайни насаждения, пасища);5. Местоположението на жилището на стопанина, ако не е по-далеч от 5 км от стопанството.При определяне на местоположението на стопанствата са използвани и пространствени данни за декларираната площ в ИСАК, по парцели. |
| **Времеви обхват** | Статистиката за структурата на земеделските стопанствата в България обхваща периода от 2019/2020 г. |
| **Базисен период** | Не се прилага. |
| **Мерна единица** |
| Обикновено се използват следните единици:• единиците за измерване на променливите (площ в хектари, животни в брой или LSU (животински единици), работна сила в брой лица или ГРЕ (годишни работни единици), стандартна продукция (СП) в хил. евро, места за настаняване на животни и т.н.) и• брой на земеделските стопанства. |
| **Отчетен период** |
| Ползването на земята се отнася за референтната 2019/2020 година. В случай на последователни култури на един и същи парцел земя, използването на земята се отнася до културата, която е събрана през референтната година, независимо кога е засята. 12-месечният период завършва на 31.08.2020 г. в рамките на референтната 2020 г.Референтен период за променливи относно практиките за напояване е 12-месечният период, завършващ на 31.08.2020 г. в рамките на референтната 2020 г.Референтен ден за променливи относно животните и помещенията за животни е референтният ден 31.08.2020 г. в рамките на референтната 2020 г.Референтен период за променливи относно управлението на оборския тор е 12-месечният период, приключващ на 31.08.2020 г. Този период включва референтния ден, използван за животните, и местата за настаняване на животни.Референтен период за променливите за работната сила е 12-месечният период, завършващ на 31.08.2020 г. в рамките на референтната 2020 г.Референтен ден за всички други променливи е референтният ден 31.08.2020 г. в рамките на референтната 2020 г. |
| **Нормативна база** |
| **Нормативни документи и други споразумения** | - [Закон за статистиката](https://www.nsi.bg/bg/content/553/basic-page/%D0%B7%D0%B0%D0%BA%D0%BE%D0%BD-%D0%B7%D0%B0-%D1%81%D1%82%D0%B0%D1%82%D0%B8%D1%81%D1%82%D0%B8%D0%BA%D0%B0%D1%82%D0%B0);- Закон за преброяване на земеделските стопанства в Република България през 2020 г.;- Национална статистическа програма (НСП);- Регламент (ЕС) 2018/1091 на Европейския парламент и на Съвета;- Регламент за изпълнение (ЕС) 2018/1874 на Комисията. |
| **Споделяне на данни** | В рамките на споразумения се предоставят данни от преброяването от страна на Министерството на земеделието на Евростат и НСИ. |
| **Конфиденциалност** |
| **Конфиденциалност - политика** | Индивидуалните данни са поверителни и не се разпространяват като такива. Регламент (ЕС) № 223/2009 от 11 март 2009 г. дефинира общи правила за определяне и защита на конфиденциалните данни. Законът за статистиката също гарантира опазването на статистическата тайна и използването на индивидуалните данни само за статистически цели. В Закона за преброяването на земеделските стопанства в Република България през 2020 г. също има текст относно статистическата тайна. Участниците в преброяването попълват клетвени декларации за опазване на статистическата тайна. |
| **Конфиденциалност - защита на данните** | Съгласно Закона за статистиката и Европейското законодателство конфиденциални са индивидуалните (първичните) данни. За да се гарантира тяхната защита и невъзможността да бъдат идентифицирани, агрегираните показатели също се определят като конфиденциални, когато:· Критерий А – даден показател е формиран от една или две единици;· Критерий В – една единица доминира в стойността на показателя с дял равен на или по-голям от 85%.Данни, които според Закона за статистиката са конфиденциални не се публикуват. Разпространението на индивидуални данни е допустимо само съгласно чл. 26 от Закона за статистиката. |
| **Политика по разпространение** |
| **Календар за разпространение** | Датата за публикуване на статистическата информация е посочена в Календара за разпространение на резултатите от статистическите изследвания на Министерството на земеделието (МЗм). |
| **Достъп до календара за разпространение** | Календарът е наличен на интернет сайта на МЗм <https://www.mzh.government.bg/bg/statistika-i-analizi/>  |
| **Достъп на потребителите** | Данните се публикуват на интернет сайта на МЗм и са достъпни безплатно за всички потребители на статистическа информация. |
| **Честота на разпространение** |
| За преброяване на всеки 10 години, за извадкови изследвания за интегрирана статистика на земеделските стопанства (IFS) на всеки 3 години. |
| **Достъпност и яснота** |
| **Прессъобщения** | Публикувано на <https://www.mzh.government.bg/bg/press-center/novini/nalice-e-trajna-tendenciya-za-uvelichavane-na-razm/> |
| **Публикации** | Електронна публикация и таблици с резултати, публикувани на интернет сайта на МЗм <https://www.mzh.government.bg/bg/statistika-i-analizi/prebroyavane-na-zemedelskite-stopanstva-prez-2020-g/>  |
| **Онлайн база данни** | Националната база данни може да се достъпи на адрес: <https://www.agrostat.bg/ISASPublic/Structure> Базата данни на Евростат може да се достъпи на адрес: <https://ec.europa.eu/eurostat/en/web/main/data/database>  |
| **Достъп до микроданни** | Микро данни не са разпространявани и не са предоставяни на потребителите. Достъп до микроданни е възможно в зависимост от предвидените случай в Закона за статистиката. |
| **Други формати на разпространение** | Допълнителна обобщена информация може да бъде предоставена по искане чрез официално писмо до Главна дирекция „Земеделие и регионална политика“, отдел „Агростатистика“ на МЗм. |
| **Методологични документи** | Методологията е описана в Наръчник на Евростат, достъпен на <https://ec.europa.eu/eurostat/documents/3859598/11495053/KS-GQ-20-009-EN-N.pdf/6f2e2660-9923-4780-a75c-c53651438948?t=1604911800000> На сайта на Министерството на земеделието е налично Ръководство за въвеждане на данни в информационната система за агростатистика (ИСАС) и Програма на преброяването на земеделските стопанства през 2020 година.<https://www.mzh.government.bg/bg/statistika-i-analizi/prebroyavane-na-zemedelskite-stopanstva-prez-2020-g/> Налични са следните печатни издания: Ръководство за контрол при попълване на статистическия въпросник и Инструкция на анкетьора. |
| **Документация за качеството** | Отдел „Агростатистика“ е предоставил на Евростат доклад за качеството на данните, които е публикуван на: <https://ec.europa.eu/eurostat/cache/metadata/EN/ef_simsif_bg.htm>  |
| **Управление на качеството** |
| **Осигуряване на качеството** | Съгласно чл. 2 ал. 3 от Закона за статистиката статистическата информация се произвежда при спазване на определени критерии за качество като адекватност, точност, навременност, пунктуалност, достъпност и яснота, сравнимост и логическа обвързаност. |
| **Оценка на качеството** | Отдел „Агростатистика“ изготвя и предоставя на Евростат доклад за качеството на данните съгласно Регламент (ЕС) 2018/1091 на Европейския парламент и на Съвета. |
| **Приложимост** |
| **Потребности на потребителите** | Основни потребители на данните са:· Евростат и други международни организации;· Държавни институции;· Научни институти, университети, икономически анализатори и студенти;· Частни неправителствени организации, агенции, сдружения, медии и др.;· Дирекции/отдели в НСИ; Дирекции/отдели в МЗм и др. |
| **Удовлетвореност на потребителите** | Не е правено проучване на удовлетвореността на потребителите от предоставяната информация. МЗм провежда регулярно изследване за удовлетвореността на потребителите от предлаганите статистически информационни <https://www.mzh.government.bg/bg/statistika-i-analizi/anketna-karta/>  |
| **Пълнота** | Информация за променливите с ниско и нулево разпространение е налична на: уебсайта на Евростат . |
| **Точност и надеждност** |
| **Обща точност** | Статистическите данни са с добра точност и надеждност. |
| **Извадкови грешки** | През 2020 г. изследването е под формата на преброяване и няма извадкова грешка. Няма разминаване в точността, изисквана от Регламента, тъй като през 2020 г. беше проведено пълно преброяване. |
| **Неизвадкови грешки** | Коефициентът на свръхобхват през 2020 г. е 33.9%. Високият коефициент на свръхобхват се дължи на: В резултат на голямата динамика на земеделските структури в страната (окрупняване на стопанствата и прекратяване на дейността на малките) не е достигнат предвиденият брой стопанства.  Тенденцията към обезлюдяване на селата и застаряването на населението в селските райони са основните причини за големия брой прекратени стопанства. Пандемичната ситуация, дължаща се на Корона вируса, повлия на актуализирането на списъка и на земеделието като цяло. Заедно с други фактори, оформящи картината в селското стопанство, появата на силно заразни заболявания през последните години по селскостопанските животни и птици доведе до ликвидацията на голям брой стопанства през 2019 и 2020 г.Събирането на данни основно с хартиен въпросник предполага технически грешки. За да се ограничат тези грешки, в компютърната система са зададени множество контроли по време на въвеждане на данни. Данните са валидирани и чрез инструмент, предоставен от Евростат.Респондентите могат, съзнателно или несъзнателно, да дадат грешни данни и поради тази причина индивидуалните данни се сравняват и уточняват при необходимост с второ интервю.За отстраняване на грешките в измерването са извършени проверки за логическа връзка и съпоставка с административни данни. |
| **Навременност и точност на представяне** |
| **Навременност** | Предварителни резултати са публикувани 4 месеца след референтния период, април 2021 г. Окончателните резултати са публикувани ноември 2022 г. |
| **Точност на представяне** | Стриктно се спазват нормативно определените срокове за предаване на данните на Евростат. След валидиране на данните от Евростат те са обработени и подготвени за разпространение. |
| **Съгласуваност и сравнимост** |
| **Географска сравнимост** | Общата земя, използвана за колективна паша на животните, е предварително разпределена към стопанствата с тревопасни животни, което се отразява на типа на земеделието, стандартната продукция, използваната земеделска площ (ИЗП) и постоянно затревените площи. В предишното структурно изследване големите стопанства (над определени критерии), развиващи дейност на територията на повече от една административна област, са отчетени отделно за всяка област (NUTS3). През 2020 г. е наличен по 1 запис на стопанство, независимо от размера на стопанството и географското местоположение на дейността му – отглеждани култури и животни. |
| **Сравнимост във времето** | Има нова нормативна рамка за изследването през 2020 г., която минимално променя праговете и променливите. |
| **Съгласуваност между предметни области** | Подгодишна и годишна статистика – не е приложимо за интегрирана земеделска статистика, тъй като няма подгодишни събирания на данни.Съгласуваност с национални сметки – не е приложимо, тъй като интегрираната земеделска статистика няма отношение към националните сметки.Съгласуваност на микро ниво със събирането на данни в други области на селското стопанство – данните от преброяването и данните от ИСАК и от Годишната статистика са сравними. |
| **Вътрешна съгласуваност** | Данните са вътрешно съгласувани. Това се осигурява чрез прилагане на широк набор от правила за валидиране. |
| **Разходи и натовареност** |
| **Натовареност** | Натовареността на респондентите се дължи на големия брой характеристики и специфичната и трудна материя. |
| **Ревизия на данните** |
| **Ревизия на данните - политика** | Националната политика, както и тази на Евростат, допуска ревизирането на вече публикувани данни, ако има сериозни основания за това. Всички направени ревизии на националните данни се отразяват и в агрегираните данни за Европейския съюз. |
| **Ревизия на данните - практика** | Ревизираните данни заместват вече публикуваните във възможно най-кратки срокове, след като е направена ревизията. |
| **Статистическа обработка** |
| **Източници на данни** | Информацията е събрана от земеделските стопани чрез интервю. Използвани са и административни данни от ИСАК, ВетИС, Регистъра на статистическите единици на Националния осигурителен институт, Био регистъра и др. с подходяща информация. |
| **Честота на събиране на данни** | Преброяването на земеделските стопанства се провежда на всеки 10 години. То се допълва от извадкови събирания на данни, организирани на всеки 3-4 години между тях. |
| **Събиране на данни** | Данните са събрани чрез онлайн попълване на въпросника от респондентите или чрез интервю със стопаните посредством анкетьори.За част от променливите са използвани административни данни. |
| **Валидиране на данни** | Преди предаване на данните на Евростат се извършва валидирането им от гледна точка на съгласуваност на променливите, пълнота и проверки на структурата на данните. |
| **Обработка на данни** | При обработка на данните се използват различни средства и техники. Разработени са специални ИТ решения. |
| **Изглаждане** | Не се прилага |
| **Коментар** |